Document ID: 32001D0065

KOMISIJAS LĒMUMS
(2001. gada 23. janvāris),
ar kuru groza Lēmumu 96/333/EK, ar ko izveido veselības sertifikāciju tādām dzīvām gliemenēm, adatādaiņiem, tunikātiem un jūras gliemežiem no trešām valstīm, uz kuriem vēl neattiecas īpašs lēmums
(izziņots ar dokumenta numuru C(2001) 127)
(Dokuments attiecas uz EEZ)
(2001/65/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/492/EEK, ar ko nosaka veselības nosacījumus attiecībā uz dzīvu gliemeņu ražošanu un laišanu tirgū [1], kurā grozījumi izdarīti ar Direktīvu 97/79/EK[2], un jo īpaši tās 9. pantu,
tā kā:
(1) Komisijas 1996. gada 3. maija Lēmums 96/333/EK, ar ko izveido veselības sertifikāciju tādām dzīvām gliemenēm, adatādaiņiem, tunikātiem un jūras gliemežiem no trešām valstīm, uz kuriem vēl neattiecas īpašs lēmums[3], kas grozīts ar Lēmumu 98/740/EK[4], ir piemērojams līdz 2000. gada 31. decembrim.
(2) Ar Komisijas Lēmumu 97/20/EK[5], kas grozīts ar Lēmumu 2001/38/EK[6], izveido tādu trešo valstu sarakstu, kuras ievēro atbilstības nosacījumus attiecībā uz gliemeņu, adatādaiņu, tunikātu un jūras gliemežu audzēšanu un laišanu tirgū. Šā saraksta II daļā ir iekļautas trešās valstis, par kurām varētu pieņemt pagaidu lēmumu, pamatojoties uz Padomes Lēmumu 95/408/EK[7], kurā jaunākie grozījumi izdarīti ar Lēmumu 2001/4/EK[8].
(3) Saskaņā ar Lēmumu 95/408/EK šis valstu saraksts ir piemērojams līdz 2003. gada 31. decembrim. Tādējādi Lēmuma 96/333/EK spēkā esamības termiņš jāgroza, lai tas atbilstu pagaidu saraksta spēkā esamības termiņam.
(4) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠĀDU LĒMUMU.
1. pants
Lēmuma 96/333/EK 5. pantā vārdus "līdz 2000. gada 31. decembrim" aizstāj ar vārdiem "līdz 2003. gada 31. decembrim".
2. pants
Šis lēmums ir adresēts dalībvalstīm.
Briselē, 2001. gada 23. janvārī

Labels: 3
5
6